***The Faculty*** er en science-fiction film fra 1998. Den er skrevet av Kevin Williamson og regien er ved Robert Rodriguez. I de sentrale rollene er Elijah Wood, Clea DuVall, Laura Harris, Jordana Brewster og Josh Hartnett.

Sammendrag
----------

En kveld ved Herrington High School i Ohio diskuterer flere lærere og rektor Drakeskolens budsjett. Etter at alle har dratt, kommer rektor Drake tilbake for å hente sine gjenglemte nøkler. Men hun møter fotballtrener Willis, som mister besinnelsen og stikker en blyant gjennom Drakes hånd. I tillegg kommer dramalæreren Mrs. Olson og stikker plutselig Drake med saks, og rektoren flykter fra skolen.

Neste morgen kommer elevene, inkludert Casey Connor, den fotografen i skoleavisen. Casey blir ikke verdsatt som assistenten til den spydige Delilah Profitt, avisens sjefredaktør og skolens ledende cheerleader. Delilahs kjæreste Stan Rosado vurderer å slutte med fotball, og heller fokusere mer på studiene. Zeke Tyler er en intelligent, men opprørsk student, som måtte repetere sitt siste år ved skolen. Tyler selger blant andre ulovlige produkter, et pulveraktig ecstasy-lignende stoff som han selv produserer og distribuerer. Han blir konfrontert av Elizabeth Burke, som uttrykker bekymring over Tyler og hans illegale aktiviteter. Stokely Mitchell, har bevisst spredd rykter om at hun er lesbisk, selv om hun egentlig har følelser for Stan.

Casey legger merke til et underlig lite dyr på fotballbanen, og tar den med til naturfaglærer Mr. Furlong. Han mener dette er en art kalt en mesozoan. Delilah og Casey gjemmer seg i lærerrommet og blir vitne til trener Willis og lærer Olson som tvinger en mesozoan-skapning inn i øret til helsesøster Harper. De oppdager også liket av lærer Brummel. Casey og Delilah flykter, og Casey kontakter politiet. Rektor Drake påstår at ingenting er galt og at Casey finner på ting og ønsker seg oppmerksomhet. Dagen etter forteller Casey til flere andre elever at han tror lærerne blir kontrollert av utenomjordiske romvesener. De blir konfrontert av lærer Furlong, som forsøker å smitte dem. Zeke klipper av Furlongs fingre, som fortsetter å bevege seg på egen hånd. De klarer tilsynelatende å drepe Furlong. 

Zeke tar med flere studenter hjem, hvor han eksperimenterer på en mesozoan. Zeke får alle til å ta et stoff for å bevise at de ikke er infisert. Delilah blir avslørt som smittet, og hun ødelegger Zekes laboratorium og mesteparten av stoffet hans før hun kommer seg unna. De tror at å drepe «dronningene» for parasittene vil føre alle tilbake til det normale. De vender tilbake til skolen, der fotballaget deres spiller en kamp og smitter motstanderlaget. De tror rektor Drake er «dronningen» og dreper henne. Stan konfronterer treneren og fotballspillerne for å se om planen deres fungerte, men han blir selv smittet. Zeke og Casey får tak mer av Zeke sitt stoff fra bilen hans. 

Studenten Marybeth Louise Hutchinson avslører seg som den fremmede dronningen. Casey gjemmer seg i en garderobe, der Marybeth forvandler seg til sin menneskelige form. Marybeth forklarer at hun forsøker å ta over Jordkloden fordi hennes egen planet er i ferd med å dø ut. Marybeth forvandles tilbake til sin sanne form, angriper Zeke, og slår ham bevisstløs. Casey dukker opp og klarer å stikke litt av stoffet i dronningens øye. Dronningen smitter Casey med sin døende pust, men han vender nesten umiddelbart tilbake til det normale etter dronningens død. 

En måned senere har alt sammen ved skolen kommet tilbake til det normale igjen. Zeke har tatt over Stans tidligere plass på fotballaget. Casey regnes som en lokal helt etter at flere aviser avslører de romvesenes mislykkede invasjon av jorden, selv om FBI innbitt forsøker å benekte hele historien.

Rolleliste
----------

Elijah Wood
* Elijah Wood som Casey Connor
* Josh Hartnett som Zeke Tyler
* Clea DuVall som Stokely «Stokes» Mitchell
* Jordana Brewster som Delilah
* Laura Harris som Marybeth Louise Hutchinson
* Shawn Hatosy som Stan Rosado
* Robert Patrick som trener Joe Willis
* Famke Janssen som Elizabeth Burke
* Bebe Neuwirth som rektor Valerie Drake
* Piper Laurie som Karen Olson
* Daniel von Bargen som Mr. John Tate
* Jon Stewart som Mr. Edward Furlong
* Salma Hayek som sykepleier Rosa Harper
* Susan Willis som Jessica Brummel
* Christopher McDonald som Frank Connor

Referanser
----------

1. 1 2  «The Faculty». *Internet Movie Database* **(flere språk)**. Besøkt 29. januar 2020.
2. 1 2  ; besøksdato: 12. juli 2016.
3. 1 2 3 4 5 6 7 8 9 10 11 12 13 14 15 16  ; besøksdato: 12. juli 2016.
4. ↑  ; besøksdato: 12. juli 2016.
5. ↑  «Full Cast & Crew». *Internet Movie Database* **(flere språk)**. Besøkt 29. januar 2020.
6. ↑  «Oni». *Stopklatka* **(polsk)**. Besøkt 29. januar 2020.
7. 1 2 3 4 5 6 7  «Fakulta». *ČSFD* **(tsjekkisk)**. Besøkt 29. januar 2020.
8. 1 2   Internet Movie Database, «Release Info», verkets språk flere språk, besøkt 29. januar 2020[Hentet fra Wikidata]
9. ↑   www.metacritic.com, besøkt 12. juli 2016[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata
* (en) *The Faculty* på Internet Movie Database Rediger på Wikidata

* (no) *The Faculty* hos Filmfront Rediger på Wikidata

* (sv) *The Faculty* i Svensk Filmdatabas Rediger på Wikidata

* (da) *The Faculty* i Danmark Nationale Filminstitut Rediger på Wikidata

* (en) *The Faculty* på AllMovie Rediger på Wikidata

* (fr) *The Faculty* på Allociné Rediger på Wikidata

* (nl) *The Faculty* på MovieMeter Rediger på Wikidata

* (en) *The Faculty* på Turner Classic Movies Rediger på Wikidata

* (en) *The Faculty* på American Film Institute Rediger på Wikidata

* (en) *The Faculty* på Rotten Tomatoes Rediger på Wikidata